# Aikido

### A Wikipédiából, a szabad lexikonból.

Aikido

Az Aikido egy modern japán harcművészet, amit Ueshiba Morihei fejlesztett ki. Technikái a lágy mozgáson, az ellenfél erejének elvezetésén alapulnak. Az alapító (egyik) megfogalmazása szerint: „Út, amellyel le tudjuk győzni a konfliktusokat magunkban és békét teremthetünk a világban”.

## [szerkesztés] Alapítása

Az alapító fiatal korában számos harcművészetben szerzett tapasztalatot. Ezek közül a Takeda Sokaku-tól tanult Daito-ryu, valamint a Shinkage-ryu kenjutsu hatásai érződnek leginkább a később kifejleszetett aikido-n. A Mester szellemi fejlődésére ugyanakkor jelentős befolyással volt az, hogy az Omoto-kyo shinto szekta hívévé vált. Ez a szellemi hatás az aikido-ban is jelentkezik, O-Sensei ennek hatására ismerte fel, hogy a budo-ban mind a harcművészetek gyakorlása, mind a filozófiai tanítások tanulmányozása egyaránt fontos.

## [szerkesztés] Jelentése

Az aikido szót három ideogramma alkotja:

- az AI jelöli az egységet, az egyesítő cselekvést, az egyesülést, a harmóniát;

- a KI többé-kevésbé lefordíthatatlan: ez az írásjel a rizsfőzés során felszálló gőzt jelképezi, így a levegőhöz, a gázhoz, a légzéshez, a megjelenéshez, az életerőhöz kapcsolódik;

- a DO két részből álló, egy fejet, valamint az előre haladó mozgást ábrázoló ideogramma, mely egy járás közben az útját fürkésző emberként értelmezhető; ezt általában ösvénynek, útnak, szakértelemnek, az emberiség szolgálatában végrehajtott feladatnak fordítják.

Eszerint az aikido leginkább ismert fordítása a következő: az energiák egyesítésének, egyesülésének útja.

## [szerkesztés] Technikák

Az aikido gyakorlása legfőképpen párban zajlik: az egyik fél (uke) egy támadást indít, amit a másik (tori) egy technikával elhárít. A gyakorlás történhet állóhelyzetben (tachi-waza), seiza-ban (suwari-waza), vagyis térdállásban, illetve úgy, hogy az uke álló helyzetből támad a seiza-ban lévő torira (hanmihandachi-waza). Ugyanakkor az aikido gyakorlásában fegyvereket is szoktak használni, úgy mint a bokken-t (gyakorló fakard), jo-t (farúd), illetve tanto-t (fából készült, kés alakú gyakorlófegyver). A bokkennel való gyakorlást aiki-ken-nek, a jo-val való gyakorlást aiki-jo-nak is nevezik.

Az aikido-ban kevés technika van, ám ezeknek többezer változata ismert. A gyakorlás célja nem is az, hogy az adott technikákat minél jobban begyakorolják, hanem hogy rajtuk keresztül megértődjenek azon elvek, amik az aikido lényegét jelentik: a helyes távolság megtartása, az időzítés, a saját stabil állapot megtartása, az ellenfél kibillentése, a támadó erő elvezetése stb.

Az uke által végrehajtott támadás lehet fogás, ütés, vágás, rugás, történhet szemből és hátulról. Mivel az aikido nem egy támadó jellegű harcművészet, a gyakorlás során ezen támadásokra nem fektetnek akkora hangsúlyt, mint a többi harcművészetben, ugyanakkor az őszinte és erőteljes támadások feltételei annak, hogy az aikido technikákat helyesen lehessen gyakorolni.

## [szerkesztés] Szellemi háttér

Az aikido gyakorlásának célja a test és az elme fejlesztése, az univerzum valódi természetének megértése. Amennyiben ez sikerül, az egyén összhangba kerül a világmindenséggel, s az így keletkező harmónia kioltja, feloldja azt a feszültséget, amit a támadó szándék hozott létre. Az aikido-ban tehát nem arra kell törekedni hogy felülkerekedjünk az ellenfeleken, hanem hogy összhangba kerüljünk velük, s a harmóniával kioltani a diszharmóniát. A technikák tehát nem harci technikák, hanem az ön-megismerésnek, s a világegyetem megértésének eszközei.

„Változtasd meg az érzékelésed arról, hogy valójában hogyan is néz ki és működik a világegyetem. A harci technikákat alakítsd a tisztaság, jóság és szépség hordozóivá, és sajátítsd el ezeket magas szinten. Amikor az eget, földet és emberiséget összekötő, mindent harmóniába hozó kard testet ölt, az ember felszabadul, és képessé válik megtisztítani és keményen alakítani önmagát.”[1]

„Ne gondolkozz a technikán, ha feltűnik az ellenfél! Ha így teszel, ez azt bizonyítja, hogy túlságosan leköt téged! Az aikodo-ban ugyanis létezik ellenfél, de valójában még nincsen. Mivel voltaképpen egyek vagytok, ha te mozdulsz, ő követ téged. Tehát, ha úgy mozogsz, ahogy azt te szeretnéd, az »ellenfél« veled együtt mozog.”[2]

## [szerkesztés] Referenciák

1. ^ Ueshiba Morihei: „Budo”, Szenzár Kiadó, 2002, 32. oldal
2. ^ Ueshiba Morihei: „Az aikido szellemisége”, Szenzár Kiadó, 2001., 115. oldal

## [szerkesztés] Külső hivatkozások

- http://aikido.linkek.hu
- http://aikido.lap.hu
- Aikido-val kapcsolatos kiadványok
- http://www.aikiweb.com (angolul)

A Wikimedia Commons tartalmaz Aikido témájú médiaállományokat.

A lap eredeti címe "http://hu.wikipedia.org../../../a/i/k/Aikido.html"

Kategória: Harcművészetek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Català
- Česky
- Dansk
- Deutsch
- Esperanto
- Español
- فارسی
- Suomi
- Français
- Galego
- עברית
- Hrvatski
- Interlingua
- Bahasa Indonesia
- Italiano
- 日本語
- ქართული
- Lietuvių
- Latviešu
- Македонски
- Монгол
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt